**Μάθημα:** Βιολογία του Περιοδοντίου

**Υπεύθυνος:** Γιώργος Μπομπέτσης, Λέκτορας

**Στόχος μαθήματος:** Να διδαχθεί η φυσιολογία και βιολογία των περιοδοντικών ιστών σε καταστάσεις υγείας και νόσου καθώς και κατά τη διάρκεια της επούλωσης.

**Σκοποί μαθήματος:** Ο μεταπτυχιακός φοιτητής θα πρέπει να γνωρίζει πολύ καλά την ανατομία και φυσιολογία των περιοδοντικών ιστών στις διάφορες ηλικιακές ομάδες, να γνωρίζει τους βασικούς παθογενετικούς-ανοσολογικούς μηχανισμούς που οδηγούν σε καταστροφή των περιοδοντικών ιστών κατά την περιοδοντική νόσο, να γνωρίζει τις βασικές γενετικές και περιβαλλοντολογικές παραμέτρους που επηρεάζουν την εκδήλωση της περιοδοντικής νόσου, να γνωρίζει τους βιολογικούς μηχανισμούς επούλωσης των τεχνικών κατευθυνόμενης ιστικής ανάπλασης και των ουλικών μοσχευμάτων, να γνωρίζει τη βιολογία των περιοδοντικών ιστών κατά την ορθοδοντική μετακίνηση των δοντιών και τέλος να γνωρίζει τις περιοδοντικές εκδηλώσεις των συστεμικών νοσημάτων .

**Προβλεπόμενη διδακτέα θεματολογία:**

1. Φυσιολογία των περιοδοντικών ιστών (ούλα, περιρρίζιο, οστεΐνη, φατνιακό οστό).
2. Βιολογία του περιοδοντίου σε παιδιά και εφήβους.
3. Αιτιοπαθογένεια της περιοδοντικής νόσου: κυτταρική διήθηση και συνεργασία
4. Αιτιοπαθογένεια της περιοδοντικής νόσου: μεσολαβητές φλεγμονής και ανοσολογικοί μηχανισμοί.
5. Γενετικό υπόστρωμα των περιοδοντικών ιστών.
6. Διατροφή και περιοδόντιο.
7. Βιολογία της επούλωσης των περιοδοντικών ιστών μετά από συντηρητική και χειρουργική περιοδοντική θεραπεία.
8. Βιολογία της επούλωσης των περιοδοντικών ιστών μετά από τεχνικές κατευθυνόμενης ιστικής ανάπλασης.
9. Βιολογία της επούλωσης των περιοδοντικών ιστών μετά από ουλικά μοσχεύματα.
10. Βιολογία των περιοδοντικών ιστών κατά την ορθοδοντική μετακίνηση δοντιών.
11. Περιοδοντικές εκδηλώσεις συστεμικών νοσημάτων.